L'equip humà de les empreses que realitzen tractaments a tercers per a la prevenció i el control de la legionel·losi ha de disposar de pr de coneixements suficients per realitzar una prevenció efectiva dels riscos per a la salut d'aquelles instal·lacions que poden ser susceptibles de convertir-se en focus de propagació de la legionel·la.
El Reial decret 830/2010, de 25 de juny, pel qual s'estableix la normativa reguladora de la capacitació per realitzar tractaments amb biocides, estableix que els serveis biocides que realitzin tractaments a tercers, inclosos els de prevenció de legionel·losi, han de disposar d'un responsable tècnic.
En el mateix RD s'estableixen diferents vies per acreditar la capacitació necessària per exercir aquesta responsabilitat tècnica:
o Obtenció d'un títol de formació professional que acrediti les unitats de competència corresponents a les qualificacions professionals de: Gestió de serveis per al control d'organismes nocius (nivell 3).
o Obtenció d'un certificat de professionalitat mitjançant:
• Cursos formatius homologats pel Servei d'Ocupació de Catalunya (SOC).
• Processos d'avaluació i acreditació de competències professionals adquirides a través de l'experiència laboral o de vies no formals de formació on s'inclouen les qualificacions professionals del nivell 3.
Feu clic aquí per a més informació
o Igualment, es consideren capacitats per exercir la responsabilitat tècnica de serveis biocides dels tipus TP2, 4 i 11 els qui tenen determinades titulacions:
• Títol de formació professional de grau superior específic en salut ambiental.
• Títol universitari que acrediti les competències i coneixements adequats.
D'acord amb la normativa vigent, el personal que realitzi tractaments a instal·lacions per a la prevenció de la legionel·losi que pertanyi a una entitat o servei extern contractat (llevat del responsable tècnic que ha de disposar de formació específica), o bé sigui personal propi de l'empresa titular de la instal·lació, ha de disposar d'un nivell de coneixements suficients per realitzar una prevenció efectiva dels riscos per a la salut d'aquelles instal·lacions que poden ser susceptibles de convertir-se en focus de propagació de la legionel·la.
Aquesta formació la podrà impartir l'empresa titular de la instal·lació de risc per al seu propi personal o bé una entitat o un servei extern de formació.
Les persones responsables de les instal·lacions de risc han de disposar dels certificats que acreditin la formació que s'ha impartit al seu personal de manteniment encarregat de la realització d'aquests tractaments.
Empreses i entitats o serveis interessats en impartir formació per al tractament de les instal·lacions de risc:
Les empreses i les entitats o serveis externs interessats en l'organització de cursos de formació per realitzar tractaments de prevenció de la legionel·losi, han de presentar a la Direcció General de Planificació i Recerca en Salut la sol·licitud d'autorització de cursos de formació d'acord amb el programa establert a l'annex de l'Ordre SCO/317/2003, de 7 de febrer (BOE núm. 44 de 20/02/2003).
Correspon al director o directora de la Direcció General de Planificació i Recerca en salut resoldre els expedients d'autorització de cursos de formació, previ informe favorable de l'Agència de Salut Pública de Catalunya.
1) Les entitats o serveis externs interessats en l'organització de cursos de formació han de presentar juntament amb la sol·licitud d'autorització una memòria que ha d'incloure:
a) Dades de l'entitat sol·licitant: nom, adreça, NIF, telèfon, fax, escriptura de constitució de l'entitat, estatuts degudament registrats en cas de societats mercantils, alta en l'impost d'activitats econòmiques (IAE), i documentació acreditativa de la persona que signa la sol·licitud.
2) Les empreses que vulguin realitzar la formació del seu personal han de presentar la sol·licitud d'autorització juntament amb una memòria que inclogui:
d) Nom i titulació de la persona responsable de la direcció, la coordinació i el desenvolupament de les accions formatives.
f) Nombre d'edicions dels cursos; lloc i data prevista de celebració de cada edició.
g) Documentació docent i altra documentació que sigui d'interès.
3) Les empreses amb cursos autoritzats per altres Comunitats Autònomes o per les ciutats de Ceuta i Melilla interessades en impartir el curs a Catalunya han de presentar la sol·licitud de reconeixement mutu juntament amb:
b) Acreditació de l'autorització del curs a la Comunitat Autònoma d'origen.
Per a més informació sobre els requisits necessaris per a ser centre formador autoritzat, us podeu adreçar a la Direcció General de Planificació i Recerca en Salut, c.